Metsameede 2020 toetuse avalduste vastuvõtmine on alanud.
Pane tähele! Enne tuleb esitada toetuse taotlus ja alles seejärel võib töödega alustada (sh kui soovid sügisel ulukitõrjet teha, siis esita toetuse taotlus nüüd ja teosta tööd sügisel).
Avalduse (leiab manusest) võib saata aadressile email@example.com või tulla kontorisse vormistama E-R kell 9-11. Avaldusi võetakse vastu 21. veebruarini.
Toetatavad tegevused:
Hooldusraie kuni 30-aastases metsas (toetuse maksimaalne suurus 159.-/ha)
Kasvavate puude laasimine (toetuse maksimaalne suurus 102.-/ha)
Ulukitõrjevahendi soetamine ja kasutamine (toetuse maksimaalne suurus 70.-/ha) Pane tähele! Toetuse saaja teatab vähemalt neli tööpäeva enne tööde tegemise alustamist töö tegemise kuupäeva, koha ja kasutatava repellendi nimetuse elektrooniliselt EMK-le.
Ladvakaitsmete ja tüvekaitsmete soetamine ja paigaldamine (toetuse määr 50% kaitsmete käibemaksuta hinnast)
Metsamajandamise seadmete ja tarvikute soetamine (toetuse määr 30% seadme/tarviku käibemaksuta hinnast)
Tulekahju või tormi kahjustuste kõrvaldamine (toetuse maksimaalne suurus 1050.-/ha)
Tulekahju või tormi tõttu hukkunud metsas uue metsakultuuri rajamine (toetuse maksimaalne suurus 731.-/ha)
Tulekahju või tormi tõttu hukkunud metsas loodusliku uuenduse tekkele kaasaaitamiseks maapinna ettevalmistamine (toetuse maksimaalne suurus 146.-/ha)
Tulekahju või tormi tõttu hukkunud metsa asemele rajatud metsauuenduse hooldamine (toetuse maksimaalne suurus 149.-/ha)
Männikärsaka ja juurepessu vastase tõrjevahendi soetamine ja kasutamine (toetuse maksimaalne suurus 95.-/ha)
Pane tähele! Toetuse saaja teatab vähemalt neli tööpäeva enne tööde tegemise alustamist töö tegemise kuupäeva, koha ja kasutatava tõrjevahendi nimetuse elektrooniliselt EMK-le.
Tuletõkestusriba või -vööndi rajamine (toetuse määr 80%)
Tuletõkestusriba või -vööndi korrashoidmine (toetuse määr 80%)
Tuletõrje veevõtukoha korrashoidmine (toetuse määr 80%)
Tuletõrje veevõtukoha teenindusplatsi, veevõtukohale juurdepääsutee ning selle juurde kuuluva sõiduvahendi peatumiskoha korrashoidmiseks kruusa- või siirdekatendi lisamine (toetuse määr 80%)
Tuletõrje veevõtukoha teenindusplatsi, veevõtukohale juurdepääsutee ning selle juurde kuuluva sõiduvahendi peatumiskoha korrashoidmiseks nende hööveldamine (toetuse määr 80%)
Lõkke- ja õppepuhkekoha rajamine ja tähistamine (toetuse määr 50%)
Vastavalt tulumaksuseadusele peab metsaühistu toetusraha edasi maksmisel füüsiliste isikute toetuse summast tulumaksu kinni.
Kulude katteks peab metsaühistu kinni 5% toetussummast.
Vajaduse korral aitab metsaühistu töid teostada.
Küsimuste korral aitab Helina Vara (tel 5552 2882, e-post firstname.lastname@example.org ).
Loe lisaks: https://www.eramets.ee/toetused/metsameede/